





PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  17 decembrie 2019
Nr. PLx. – 474/2019


AVIZ

asupra proiectului de Lege pentru modificarea anexelor nr.1-5 la Legea nr.195/2018 privind aprobarea Programului de susţinere a crescătorilor de suine pentru activitatea de producţie

În conformitate cu prevederile Regulamentului Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea anexelor nr.1-5 la Legea nr.195/2018 privind aprobarea Programului de susţinere a crescătorilor de suine pentru activitatea de producţie, trimisă cu adresa PLx. 474 din 21 octombrie 2019, înregistrată cu nr. 4C-13/864 din 22 octombrie 2019.

Conform dispoziţiilor art. 75 alin. 1 din Constituţia României, republicată şi al prevederilor Regulamentului Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a adoptat, proiectul de Lege în şedinţa din 14 octombrie 2019.
Potrivit prevederilor  Regulamentului Camerei Deputaţilor, republicat, Comisia a dezbătut iniţiativa legislativă în şedinţa din 17 decembrie 2019.


Proiectul de Lege are ca obiect de reglementare modificarea anexelor nr.1-5 la Legea nr.195/2018 privind aprobarea Programului de susţinere a crescătorilor de suine pentru activitatea de reproducţie, cu modificările ţi completările ulterioare, urmărindu-se înlăturarea unor antinomii ce împiedică aplicarea legii.  

Membrii Comisiei au examinat iniţiativa legislativă supusă avizării, expunerea de motive ţi avizul favorabil, cu observaţii şi propuneri, al Consiliului Legislativ nr. 828 din 25 septembrie 2019.


În urma dezbaterilor, Comisia juridică de disciplină şi imunităţi a hotărât, cu majoritate de voturi, avizarea favorabilă a proiectului de Lege. 


În raport de obiectul şi conţinutul reglementării, iniţiativa legislativă face parte din categoria legilor ordinare.

